ประกาศองค์การบริหารส่วนตำบลละหารประกาศองค์การบริหารส่วนตำบลละหารเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคล[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการนำลงพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอองค์การบริหารส่วนตำบลละหาร จึงจัดให้มีข้อมูลข่าวสารส่วนบุคคลดังนี้ข้อ ๑ ประเภทของบุคคลที่มีการเก็บข้อมูลไว้(๑) นายกองค์การบริหารส่วนตำบลและรองนายกองค์การบริหารส่วนตำบล(๒) ประธานและรองประธานสภาองค์การบริหารส่วนตำบล(๓) สมาชิกสภาองค์การบริหารส่วนตำบล(๔) พนักงานส่วนตำบล สังกัดองค์การบริหารส่วนตำบล(๕) ลูกจ้างประจำ สังกัดองค์การบริหารส่วนตำบล(๖) พนักงานจ้างตามภารกิจ สังกัดองค์การบริหารส่วนตำบล(๗) พนักงานจ้างทั่วไป สังกัดองค์การบริหารส่วนตำบล(๘) บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ ผู้ขอรับใบอนุญาต ผู้แจ้ง ผู้ขอจดทะเบียนพาณิชย์ผู้ขอขึ้นทะเบียนในกิจกรรมต่าง ๆ ในเขตองค์การบริหารส่วนตำบล(๙) บุคคลผู้รับคำสั่งทางปกครอง คำวินิจฉัยใด ๆซึ่งองค์การบริหารส่วนตำบลเป็นผู้วินิจฉัยออกคำสั่งหรือเสนอแนะให้หน่วยงานรับผิดชอบเป็นผู้วินิจฉัยออกคำสั่ง(๑๐) บุคคลซึ่งร้องเรียน ร้องทุกข์ต่อองค์การบริหารส่วนตำบลหรือเป็นคู่กรณีกับองค์การบริหารส่วนตำบลทั้งทาง แพ่งอาญา หรือคดีปกครอง(๑๑)ผู้ประกอบการหรือนิติบุคคลที่เป็นคู่สัญญากับองค์การบริหารส่วนตำบลข้อ ๒ ประเภทของระบบข้อมูลข่าวสารส่วนบุคคล(๑) บุคคลตาม (๑) - (๓) ในข้อ ๑ สมุดทะเบียนประวัติ(๒) บุคคลตาม (๔) - (๗) ในข้อ ๑ สมุดประวัติ/แฟ้มประวัติ(๓) บุคคลตาม (๘) - (๑๑) ในข้อ ๑ ทะเบียนภาษี ใบอนุญาตหนังสือรับรองการแจ้งทะเบียนพาณิชย์ ทะเบียนกฎหมาย หรือทะเบียนอื่น ๆซึ่งเกี่ยวข้องกับข้อมูล ตาม (๘) - (๑๑) ในข้อ ๑ ใบเสร็จรับเงินฎีกาเบิกจ่ายเงินและสัญญาจ้างต่าง ๆข้อ ๓ ลักษณะการใช้ข้อมูลตามปกติ(๑) บุคคลตาม (๑) ในข้อ ๑ ใช้ในการบริหารกิจการขององค์การบริหารส่วนตำบล(๒) บุคคลตาม (๒) และ (๓) ในข้อ ๑ ใช้ในการควบคุม ดูแลตรวจสอบการทำงานของนายกองค์การบริหารส่วนตำบลและรองนายกองค์การบริหารส่วนตำบล(๓) บุคคลตาม (๔) - (๗) ในข้อ ๑ใช้ในการบริหารงานบุคคลขององค์การบริหารส่วนตำบล(๔) บุคคลตาม (๘) และ (๑๑) ในข้อ ๑ ใช้ในการบริหารงานทางการเงินการคลัง ใช้ในการเบิกจ่ายเงินให้กับคู่สัญญาจ้างเหมาก่อสร้างใช้เป็นหลักฐานในการเรียกเก็บภาษีต่าง ๆการประเมินภาษีและการประมาณการรายได้ประจำปีงบประมาณขององค์การบริหารส่วนตำบลและหลักฐานทางกฎหมายอันเป็นประโยชน์ต่อการบริหารราชการ๔. วิธีการขอตรวจดูข้อมูลข่าวสารของเจ้าของข้อมูล(๑) ข้อมูลส่วนบุคคลเว้นแต่ข้อมูลข้อ (๒)ผู้ขอตรวจดูข้อมูลข่าวสารกรอกแบบฟอร์มต่อเจ้าหน้าที่ผู้รับผิดชอบข้อมูลพร้อมแนบสำเนาบัตรประจำตัวประชาชนนายกองค์การบริหารส่วนตำบลหรือผู้ได้รับมอบหมายเป็นผู้พิจารณาหรืออนุมัติเจ้าหน้าที่ผู้รับผิดชอบจะดำเนินการต่อไป(๒) ข้อมูลส่วนบุคคลตามทะเบียนพาณิชย์ผู้ขอตรวจดูข้อมูลข่าวสารกรอกแบบฟอร์มต่อนายทะเบียนหรือพนักงานเจ้าหน้าที่ตามพระราชบัญญัติทะเบียนพาณิชย์พ.ศ. ๒๔๙๙ นายทะเบียนหรือพนักงานเจ้าหน้าที่เป็นผู้พิจารณาหรืออนุมัติเจ้าหน้าที่ผู้รับผิดชอบจะดำเนินการต่อไป๕. วิธีขอแก้ไขเปลี่ยนแปลงข้อมูล๕.๑ การขอเปลี่ยนแปลงแก้ไข วัน เดือน ปี เกิดปฏิบัติตามระเบียบสำนักนายกรัฐมนตรีว่าด้วยการแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๔๘๕.๒ การแก้ไขเพิ่มเติมรายการในแฟ้มประวัติ มีแนวทางปฏิบัติ ดังนี้(๑) รายการเปลี่ยนแปลงหรือเพิ่มเติมที่จะต้องแจ้งให้องค์การบริหารส่วนตำบลทราบเพื่อบันทึกในทะเบียนประวัติพนักงานส่วนตำบลลูกจ้างประจำ มีดังนี้(๑.๑) การผ่านการอบรม ดูงานและได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมโดยแนบสำเนาหลักฐานที่เกี่ยวข้องให้องค์การบริหารส่วนตำบลจำนวน๓ ชุด(๑.๒) การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาแสดงผลการศึกษา (Transcript) จำนวน ๓ ชุด(๑.๓) การเปลี่ยนชื่อตัว - ชื่อสกุล ให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อตัว - ชื่อสกุล พร้อมกับ แนบ ทร. ๑๔ (สำเนาทะเบียนบ้าน) จำนวนอย่างละ๓ ชุด(๒) เอกสารหลักฐานที่ส่งให้องค์การบริหารส่วนตำบลต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖๖. แหล่งที่มาของข้อมูล๖.๑ เจ้าของประวัติ๖.๒ คำสั่งแต่งตั้ง โอน ย้าย และคำสั่งอื่นที่เกี่ยวข้อง๖.๓ผลการเลือกตั้งและแต่งตั้งที่เกี่ยวข้องกับผู้บริหารหรือสมาชิกสภาองค์การบริหารส่วนตำบล๖.๔ หน่วยงานภาครัฐหรือเอกชนที่จัดส่งข้อมูลให้องค์การบริหารส่วนตำบลประกาศณ วันที่ ๑๕ สิงหาคม พ.ศ. ๒๕๕๕สมศักดิ์อยู่เจริญนายกองค์การบริหารส่วนตำบลละหารปริยานุช/ผู้จัดทำ๑๗ กันยายน๒๕๕๕ชาญ/ผู้ตรวจ๒๕ กันยายน๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๐๑ ง/หน้า ๒๐๒/๑๓ กันยายน ๒๕๕๕